पाएं अपने शहर की ताज़ा ख़बरें और फ्री ई-पेपरडाउनलोड करें
जूनी इंदौर थाना क्षेत्र में मरीज के परिजनों द्वारा अस्पताल के स्टाफ के साथ मारपीट और डॉक्टर के साथ अभद्रता करने का मामला सामने आया है। अस्पताल प्रबंधन का आराेप है कि आईसीयू बेड नहीं हाेने का कहा, तो परिजनों ने मारपीट शुरू कर दी। पुलिस ने जांच के बाद एक युवक के खिलाफ केस दर्ज कर लिया गया है। वहीं, सीसीटीवी फुटेज से अन्य लाेगों के बारे में जानकारी जुटाई जा रही है।
जूनी इंदौर पुलिस के अनुसार घटना 30 अप्रैल को पल्स अस्पताल में हुई थी। अस्पताल संचालक डॉक्टर इरफान कुरैशी ने आवेदन दिया था, उनके अस्पताल में परिजन मरीज को इलाज के लिए लेकर आए थे। प्रबंधन का कहना है कि जिस समय मरीज को लाया गया था, उस समय आईसीयू में जगह उपलब्ध नहीं थी। इसी के चलते उन्हें अन्य अस्पताल ले जाने की सलाह दी गई थी। इसी बात को लेकर परिजन उग्र हो गए और बहस करने लगे। इसके बाद मारपीट शुरू कर दी। पूरी घटना सीसीटीवी कैमरे में कैद हो गई है।
पुलिस के अनुसार मामले में केस दर्ज कर जांच शुरू की थी। मामले में यूसुफ के खिलाफ 294, 306, 323, के साथ ही 3 -4 मप्र चिकित्सक अधिनियम के तहत प्रकरण दर्ज किया गया है। मामले में अभी एक के खिलाफ प्रकरण दर्ज किया गया है। सीसीटीवी फुटेज देखने के बाद अन्य के खिलाफ भी प्रकरण दर्ज किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn